Oʻrta Chirchiq tumani 2-son kasb-hunar maktabi. Oʻrta Chirchiq tumani 2-son kasb-hunar maktabi – Oʻrta Chirchiq tumanida joylashgan, Axborot texnologiyalari, xizmat koʻrsatish va ishlab chiqarish sohasida kadrlar tayyorlaydigan taʼlim muassasasi. Muassasa 435 oʻringa moʻljallangan. Ochilish tarixi. 2009-yilda O'rta Chirchiq axborot texnologiyalari kasb-hunar kolleji sifatida malakali ishchi kadrlar tayyorlab berish uchun tashkil etilgan. Toshkent viloyati hokimyati oʻrta-maxsus, kasb- hunar taʼlimi boshqarmasi 12-mart 2007-yil 87-sonli buyrugʻi bilan kasb-hunar kollejlarini tashkil etish toʻgʻrisida – Oʻzbekiston Respublikasi Vazirlar Mahkamasining 1998-yil 13-maydagi „Oʻzbekiston Respublikasida oʻrta maxsus, kasb-hunar taʼlimini tashkil etish chora tadbirlari toʻgʻrisida“gi 204-sonli qarorning birinchi bandi, 2003-yil 29 -oktabrdagi „Umumiy oʻrta va oʻrta maxsus, kasb-hunar taʼlimiga izchil oʻtishni taʼminlashiga doir qoʻshimcha chora tadbirlar toʻgʻrisida“gi 473-sonli qarorlarini bajarish maqsadida hamda Oʻrta maxsus, kasb-hunar taʼlimi Markazining 2009-yil 7-martdagi 34 -sonli buyrugʻi asosida tashkil etildi. Hozirgi kunda Oʻzbekiston Prezidentining 2019-yil 6-sentabrdagi „Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida“gi PF-5812 Farmoni bilan O‘rta Chirchiq tumani 2-son kasb-hunar maktabi tashkil etilgan. Bino tavsifi. Kasb-hunar maktabida 14 ta oʻquv xonasi, 9 ta oʻquv ustaxonasi, binolar soni 2 ta, sport zali, , siyosiy va badiiy adabiyotlarga ega axborot kutubxona markazi, 30 oʻrinli oʻquv zali, 120 oʻrinli faollar zali, 4 ta kompyuter xonasi va 30 oʻrinli oshxona mavjud. Taʼlim muassasasida 750 nafardan ortiq oʻquvchi tahsil oladi.